Unuatage, post solena malfermo de la kongreso kaj komuna fotado kun E-flago antaŭ la kongresejo, okazis prelegoj pri beleco kaj historio de la kongresurbo, pri Lidia Zamenhof kaj ŝia amikino Ewa Toren. Posttagmeze kongresanoj partoprenis kantoatelieron de la nederlanda duopo „Kajto” lernante humurplenajn E-kantojn de la ensemblo.
#000006
Dimanĉe matene kongresanoj preĝis, parte esperantlingve, dum sankta meso en apudpalaca ligna preĝejo. Sekve okazis Ĝenerala Kunveno de PEA. Oni elektis la novajn Estraron kaj Revizian Komisionon. Samtempe kelkaj kongresanoj vizitis la Palacon kaj Bienegon de Łochów, promenis tra la ĉirkaŭata ĝin parko, vizitis interalie la Insulon de Poetoj kaj Verkistoj, regardis lignajn skulptaĵojn kaj preterpasis modernan mezlernejon. Posttagmeze dum la solena fermo de la kongreso oni anoncis, ke en venonta 2020 jaro okazos komuna pola-germana E‐kongreso en najbaraj urboj Frankfurt (Oder) kaj Słubice. Fine, kelkaj kongresanoj ĝuis prezentadon de junulara dancgrupo en loka mezlernejo. Dum la tuta kongreso akompanis nin sunplena vetero. Ni nur bedaŭras, ke kongresanoj ne postlasis porĉiaman memoraĵon pri la 38‐a PEK en la kongresurbo. Oni povis ekzemple kreskigi arbon aǔ krei ĉeokazan lignan skulptaĵon helpe de loka artisto.
#000008